b'\n_START_ARTICLE_\nRje\xc4\x8dnik stranih rije\xc4\x8di (Ani\xc4\x87/Goldstein)\n_START_SECTION_\nOpis\n_START_PARAGRAPH_\nPrvo izdanje, tiskano 1999. godine imalo je 10 000 primjeraka. Drugo izdanje rje\xc4\x8dnika tiskano je 2000. godine u Zagrebu te je zbog velike potra\xc5\xbenje 2004. godine dotiskano 1500 novih primjeraka. Rje\xc4\x8dnik ima dijagonalu od 25 centimetara i tvrde korice. Na koricama rje\xc4\x8dnika prevladavaju plava i bijela boja te crvene crte. Naziv rje\xc4\x8dnika napisan je bijelom bojom na plavoj pozadini te je odvojen dvjema tankim crvenim crtama odozgo i odozdo. Iznad naslova rje\xc4\x8dnika napisani su autori knjige manjim bijelim slovima. Rje\xc4\x8dnik je iznimno kvalitetne izrade._NEWLINE_Prije samoga rje\xc4\x8dnika nalazi se 25 stranica koje \xc4\x8dine naslov knjige iznutra, predgovor, uvod te ostale komponente koje svaki rje\xc4\x8dnik treba imati. Natuknice su podebljane kako bi se lak\xc5\xa1e uo\xc4\x8dile od ostatka teksta. Prefiksi i sufiksi su sa svoje gornje i donje strane odvojeni kratkim vodoravnim crtama kako bi se lak\xc5\xa1e uo\xc4\x8dile u velikom tekstu. Rje\xc4\x8dnik sadr\xc5\xbei rije\xc4\x8di iz preko 130 jezika iz svih podru\xc4\x8dja svijeta. Ispod ve\xc4\x87ine natuknica nalaze se etimolo\xc5\xa1ka obja\xc5\xa1njena \xc5\xa1to olak\xc5\xa1ava razumijevanje velikog broja rije\xc4\x8di. Na kraju rje\xc4\x8dnika nalazi se Dodatak s osobnim imenima, simbolima i mjernim jedinicama.\n_START_SECTION_\nRad na rje\xc4\x8dniku\n_START_PARAGRAPH_\nAutori ovoga rje\xc4\x8dnika su Vladimir Ani\xc4\x87 i Ivo Goldstein. Urednik rje\xc4\x8dnika je Slavko Goldstein a recenzenti prof. dr. Damir Kalogjera i prof. dr. Ivo Pranjkovi\xc4\x87. U ure\xc4\x91iva\xc4\x8dkom odboru bilo je sedam \xc4\x8dlanova, te brojni drugi \xc4\x8dlanovi i suradnici, konzultanti, redaktori, stru\xc4\x8dni suradnici i pomo\xc4\x87ni suradnici. Na opremi i grafi\xc4\x8dkoj suradnji radila je Jelena Musi\xc4\x87. Grafi\xc4\x8dku pripremu teksta i prijelom napravila je DENONA d.o.o. - Zagreb.'